Prócuja so dale wo twar kolesowanskeje šćežki podłu hłowneje dróhi
Nowe Město (AK/SN). Sprjewinu dróhu na čarje Budyšin–Hamor–Slepo su podźělnje saněrowali. Tak rozšěrjena wjedźe Sprjewina dróha nětko tež po Nowym Měsće.
Na kromje wsy w gmejnje Sprjewiny Doł skutkuje wot lěta 2013 zapisane towarstwo Předźernja – wo naslědnym žiwjenju. Wone poskića zajimcam wobswětowe kubłanje, dźěćace campy, podijowe diskusije a dźěłarnički. Wot awgusta 2020 jězdźa elektrisce ćěrjene welotaksije po kolesowanskich šćežkach wokoło Běłeje Wody, Wojerec a Grodka. Čłonojo Nowoměšćanskeho towarstwa bychu tuž tajku šćežku witali, kotraž tež nimo jich ležownosće wjedźe. "Tola runje tam chcedźa so tajkeje wzdać", kritizuje rěčnica towarstwa Friederike Böttcher. "To rěka, zo dyrbja sej welotaksije do směra na susodne Sprjejcy abo do Grodka planowanu wokrjesnu dróhu z nakładnymi awtami a dalšimi jězdźidłami dźělić, a te su zdźěla hač do 100 km/h spěšne. Strach njezbožow za čłowjeka je na tej čarje wosebje wulki."